CELEX: 62014TN0749
Language: el
Date: 2014-11-04 00:00:00
Title: Υπόθεση T-749/14: Προσφυγή της 4ης Νοεμβρίου 2014 — Chung-Yuan Chang κατά ΓΕΕΑ — BSH (AROMA)

19.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/44
            
         
      Προσφυγή της 4ης Νοεμβρίου 2014 — Chung-Yuan Chang κατά ΓΕΕΑ — BSH (AROMA)
      (Υπόθεση T-749/14)
      (2015/C 016/68)
      Γλώσσα του δικογράφου της προσφυγής: η ισπανική
      
         Διάδικοι
      
      
         Προσφεύγων: Peter Chung-Yuan Chang (Σαν Ντιέγκο, Ηνωμένες Πολιτείες) (εκπρόσωπος: A. Sanz-Bermell y Martínez, δικηγόρος)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
      
         Αντίδικος ενώπιον του τμήματος προσφυγών: BSH Bosch und Siemens Hausgeräte GmbH (Μόναχο, Γερμανία)
      
         Στοιχεία σχετικά με τη διαδικασία ενώπιον του ΓΕΕΑ
      
      
         Δικαιούχος του επίδικου σήματος: Ο προσφεύγων
      
         Επίδικο σήμα: Διεθνής καταχώριση του λεκτικού σήματος «AROMA» με ισχύ στην Ευρωπαϊκή Ένωση — Υπ’ αριθ. 924 502 διεθνής καταχώριση με ισχύ στην Ευρωπαϊκή Ένωση
      
         Διαδικασία ενώπιον του ΓΕΕΑ: Διαδικασία για την κήρυξη ακυρότητας
      
         Προσβαλλόμενη απόφαση: Απόφαση του τετάρτου τμήματος προσφυγών του ΓΕΕΑ της 4.9.2014 στην υπόθεση R1887/2013-4
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση και κατά συνέπεια να απορρίψει την αίτηση περί κηρύξεως της ακυρότητας που υπέβαλε η BSH Bosch und Siemens Hausgeräte GmbH, κηρύσσοντας την ισχύ της καταχωρίσεως του κοινοτικού σήματος EM υπ’ αριθ. 924 502 για τα προϊόντα της κλάσεως 7 «Ηλεκτρικά μαγειρικά σκεύη, ήτοι, μπλέντερ τροφίμων, αποχυμωτές, συσκευές οικιακής χρήσεως για την παρασκευή ζυμαρικών, μίξερ και πολυμίξερ», και της κλάσεως 11 «Ηλεκτρικά μαγειρικά σκεύη, ήτοι, συμβατικοί φούρνοι για οικιακή χρήση, ηλεκτρικές οικιακές συσκευές για την παρασκευή άρτου, συσκευές ατμού για οικιακή χρήση, σχάρες ψησίματος, φριτέζες, τοστιέρες, θήκες για χωνάκια παγωτού, επιτραπέζιοι θερμαντήρες για σούπες, κατσαρόλες για ρύζι και σκεύη για τη θέρμανση του ρυζιού, ξηραντήρες τροφίμων, τηγάνια, χύτρες ταχύτητας, θερμαντικές πλάκες, φρυγανιέρες και ψησταριές, συσκευές για την παρασκευή παγωτών και κατσαρόλες» για τα αιτούμενα προϊόντα· και
               
            
                  —
               
               
                  να καταδικάσει το ΓΕΕΑ στα δικαστικά έξοδα.
               
            
         Προβαλλόμενος λόγος
      
      
                  —
               
               
                  Παράβαση του άρθρου 7, παράγραφος 1, στοιχεία β' και γ', του κανονισμού 207/2009.